OpenLLM-France/wikimedia huggingface dataset:
# Hemibrycon microformaa

Hemibrycon microformaa és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 3,1 cm de llargària total.
* Nombre de vèrtebres: 33-34.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Atrato a Colòmbia.

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lucena, C.A.S. i N.A. Menezes 2003. Subfamily Characinae (Characins, tetras). p. 200-208. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Caldiero

Caldiero és un comune (municipi) de la província de Verona, a la regió italiana del Vèneto, situat a uns 90 quilòmetres a l'oest de Venècia i a uns 15 quilòmetres a l'est de Verona.
A 1 de gener de 2020 la seva població era de 7.922 habitants.
Caldiero limita amb els següents municipis: Belfiore, Colognola ai Colli, Lavagno, San Martino Buon Albergo i Zevio.

## Referències

* ↑ «Resident population on 1st january» (en anglès). ISTAT. [Consulta: 18 agost 2020].
# Alvèol (desambiguació)

«Alvèol» té aquests significats:
* Alvèol pulmonar, cadascun dels petits sacs terminals dels bronquíols del sistema respiratori dels vertebrats.
* alvèol (botànica), petita concavitat en una superfície d'una planta.
# Himeneu (cançó)

Himeneu fou el nom d'una cançó nupcial cantada a cor mentre l'esposa era acompanyada a casa de l'espós. Es diferenciava de l'epitalami perquè es cantava davant la cambra nupcial. Inicialment, "himeneu" o cançó himenea, només designava la cançó, però va prendre forma de déu. Vegeu Himeneu.

## Referències

* ↑ «Himeneu (cançó)». Gran Enciclopèdia Catalana. Barcelona: Grup Enciclopèdia Catalana.
# Consell Constitucional

El Consell Constitucional (en francès: Conseil constitutionnel) és la màxima autoritat constitucional de França. Va ser creada per la Constitució de la V República el 4 d'octubre de 1958 per a vetllar pel compliment dels principis i normes constitucionals. Té la seu en el Palau Reial, a París. La seva activitat principal és pronunciar-se sobre la conformitat dels projectes de llei amb la Constitució, una vegada votats pel Parlament i abans que el President de la República els converteixi en llei (control a priori).
Des de l'1 de març de 2010, els ciutadans individuals que són part en un judici o una demanda poden sol·licitar que el Consell revisi si la llei aplicada en el cas és constitucional (revisió a posteriori). En 1971, el Consell va dictaminar que la conformitat amb la Constitució implica també la conformitat amb altres dos textos esmentats en el preàmbul de la Constitució, la Declaració dels Drets de l'Home i del Ciutadà i el preàmbul de la Constitució de la Quarta República, que enumeren tots dos drets constitucionals.
Els mitjans de comunicació i el públic en general, així com els propis documents del Consell, es refereixen sovint als seus membres com les sages («els savis). El teòric del dret Arthur Dyevre assenyala que això «tendeix a fer semblar imprudents als qui s'atreveixen a criticar-los».

## Referències

* ↑ Preamble of the Constitution of the Fourth Republic, Wikisource.
* ↑ Constitution of the Fourth French Republic, Wikisource.
* ↑ David Pollard «France's Conseil Constitutionnel - Not Yet a Constitutional Court?». Irish Jurist, vol. 23, Summer 1988, pàg. 2–37. JSTOR: 44027345.
* ↑ https://www.france24.com/en/20100708-anti-veil-law-risks-being-shot-down-france-constitutional-council-burqa-ump-party-government
* ↑ https://www.conseil-constitutionnel.fr/sites/default/files/2019-10/2019rapdf_bd_en.pdf
* ↑ Arthur Dyevre. «The French Constitutional Council». A: Comparative Constitutional Reasoning. Cambridge University Press, April 2017. DOI 10.1017/9781316084281.011.
# Eleccions legislatives gregues de 1956

Les eleccions legislatives gregues de 1956 se celebraren el 19 de febrer de 1956. Foren les primers eleccions gregues on les dones tenien dret a votar. Vencé la Unió Nacional Radical de Konstandinos Karamanlís, successora del Reagrupament Grec. L'oposició es presentà en la coalició Unió Liberal Democràtica, formada pel Partit Liberal, Esquerra Unida Democràtica i el Partit Socialista Democràtic de Grècia
| Resultats | Resultats | Resultats | Vots | Vots | Vots | Escons | Escons |
| Resultats | Resultats | Resultats | No. | % | +− % | No. | +− |
| | Unió Nacional Radical | Konstandinos Karamanlís | 1.620.007 | 48,15 | | 144 | |
| | Unió Democràtica Liberal | Georgios Papandreu Sophoklis Venizelos Ioannis Passalidis | 1.594.112 | 47,38 | | 142 | |
| | Partit Progressista | Spyros Markezinis | 74.545 | 2,22 | | 7 | |
| | Partit Social Popular | | 29,375 | 0.88 | | 3 | |
| | Partit de la Democràcia Cristiana | | 449 | 0.01 | | - | |
| | Llistes d'Independents | | 31,022 | 0.92 | | 3 | |
| | Altres | | 14,851 | 0.44 | | 1 | |
| Totals | Totals | Totals | | 100.00 | | 300 | |
| Constituències | Constituències | Constituències | | 55 | | 300 | |
| Vots vàlids | Vots vàlids | Vots vàlids | 3,364,361 | | | | |
| Vots Nuls | Vots Nuls | Vots Nuls | 15.084 | (0,44%) | | | |
| Vots totals | Vots totals | Vots totals | 3.379.445 | (74,79%) | | | |
| Electorat | Electorat | Electorat | 4.507.907 | | | | |
| Població | Població | Població | 7.395.219 | | | | |
| Fonts: Texts of Constitutional History, vol. 2, p. 835. | Fonts: Texts of Constitutional History, vol. 2, p. 835. | Fonts: Texts of Constitutional History, vol. 2, p. 835. | | | | | |
# Optimització bayesiana

En aprenentatge automàtic, l'optimització bayesiana és una estratègia de disseny seqüencial per a l'optimització global de funcions matemàtiques, les quals compleixen una sèrie de criteris com:
* El cost computacional de la seva avaluació és molt elevat.
* Funcions objectiu tractades com a caixes negres, i per tant, no es disposa de cap informació sobre les seves derivades.
* L'avaluació de la funció objectiu pot èsser sorollosa.
Aquest tipus de problemes apareixen sovint en camps com la simulació de fenòmens de molt variada tipologia o en el camp de la intel·ligència artificial.

## Història

El terme s'atribueix a Jonas Mockus, que el menciona en una sèrie d'artícles sobre optimització global a les dècades dels 70 i 80.

## Mecanisme de funcionament

Com que la funció objectiu, $f(\mathbf {x} )$, és completament desconeguda, és tractada com una caixa negra i només en podem conèixer la seva imatge (inclús pot ser sorollosa) després d'una avaluació que pot ser molt lenta computacionalment, i que per tant, interessa fer-ne el mínim nombre possible.
L'estratègia bayesiana és tractar-la com una funció aleatòria i definint un prior sobre aquesta, que codifica el nostre coneixement previ sobre el comportament de $f(\mathbf {x} )$.
Després, s'evaluen una col·lecció de punts aleatòriament mostrejats sobre el seu domini, que són tractats com a les dades, i se'n calcula el posterior. La distribució posterior és utilitzada per construir una altra funció anomenada d'adquisició, el màxim de la qual determina quin és el següent punt del domini s'ha de mostrejar per tal d'actualitzar el procés gaussià de la manera més eficient possible d'acord amb una sèrie de criteris.

## Aplicacions

Aquesta tècnica ha estat implementada per resoldre una àmplia varietat de problemes d'optimització com l'aprenentatge automàtic, robòtica, xarxes de sensors, simulacions en física, etc. En general, qualsevol problema d'optimització on la funció objectiu requereixi un alt temps d'avaluació i/o el seu resultat pot estar afectat d'imprecisions, l'optimització bayesiana pot desenvolupar una bona feina.

## Referències

* ↑ Mockus, Jonas «On Bayesian Methods for Seeking the Extremum». Optimization Techniques, 1974, pàg. 400-404.
* ↑ Mockus, Jonas «On Bayesian Methods for Seeking the Extremum and their Application». IFIP Congress, 1977, pàg. 195-200.
* ↑ Mockus, Jonas «Bayesian Approach to Global Optimization». Kluwer Academic Publishers, 1989.

## Enllaços externs

* Hyperopt Implementació en Python d'optimització d'hiperparàmetres de processos gaussians.
# Calderón (pel·lícula)

Calderón és una pel·lícula italiana del 1981 dirigida per Giorgio Pressburger, rodada a Friül - Venècia Júlia als llocs "pasolinians".

## Arbument

A l'Espanya franquista una dona tancada en un camp de concentració que viu una realitat que només és un somni. Inspirada en l'obra de teatre La vida es sueño de Pedro Calderón de la Barca

## Repartiment

* Francesca Muzio: Rosaura
* Carmen Scarpitta: Stella
* Paolo Bonacelli Basilio
* Gianni Galavotti: Sigismondo
* Marina Dolfin

## Distribució

Va ser presentada al Festival Internacional de Cinema de Sant Sebastià 1981

## La critica

| « | «El resultat és un teixit poètic extraordinari en el qual veiem el tema de Pasolini combinat amb indicis psicoanalítics.» | » |
| « | «El respecte de Presssburger pel text d'origen [...] es fusiona amb una interpretació més àmplia del pensament de Pasolini [..] que fan de la pel·lícula una obra complexa i fascinant.» | » |

## Reconeixements

* 1981 - Festival Internacional de Cinema de Sant Sebastià. Premi FIPRESCI per a nous directors
* 1982 - Globo d'oro a la millor opera prima

## Referències

* 1 2 Radiocorriere 1981 45 per ERI - Edizioni RAI Radiotelevisione Italiana
* ↑ Sandro Zambetti, Il cinema va in gol giocando col pubblico, "Cineforum", n. 208, ottobre 1981, pp. 11-12
* ↑ «Con Ferreri pioggia di premi all'Italia». Corriere della Sera, 29-09-1981.

## Enllaços externs

* Calderón a YouTube
# Orde de Sant Esteve

«Orde de Sant Esteve» té aquests significats:
* Orde de Sant Esteve Rei, orde militar fundat al segle xii a Palestina i amb seu a Hongria, extint al segle XVI
* Orde de Sant Esteve Papa i Màrtir, orde militar fundat al segle xvi a Florència
# Resolució 1632 del Consell de Seguretat de les Nacions Unides

La Resolució 1632 del Consell de Seguretat de les Nacions Unides fou adoptada per unanimitat el 18 d'octubre de 2005. Després de recordar les resolucions anteriors sobre la situació a Costa d'Ivori, incloses les resolucions 1572 (2004), 1584 (2005) i 1609 (2005), el Consell va ampliar el mandat d'un grup de tres persones que vigilava el control de les armes fins al 15 de desembre 2005.

## Resolució
### Observacions

El Consell va donar la benvinguda als esforços polítics del Secretari General de les Nacions Unides, Kofi Annan, la Unió Africana i la Comunitat Econòmica dels Estats de l'Àfrica Occidental (ECOWAS) per restablir la pau i l'estabilitat a Costa d'Ivori. Va determinar que la situació al país segueix sent una amenaça per a la pau i la seguretat internacionals a la regió.

### Actes

La resolució, en virtut del Capítol VII de la Carta de les Nacions Unides, va ampliar el mandat del grup d'experts que vigilava el flux d'armes fins al 15 de desembre de 2005 i el Secretari General adoptarà les mesures administratives necessàries per facilitar la renovació. Finalment, el grup d'experts hauria de presentar un breu informe sobre l'aplicació de les mesures imposades a la Resolució 1572 abans de l'1 de desembre de 2005.

## Referències

* ↑ «Security Council extends mandate of Côte d'Ivoire expert group until 15 December». United Nations, 18-10-2005.
* ↑ United Nations. Report of the Security Council. United Nations Publications, 2006, p. 219.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Primera Guerra Civil de Costa d'Ivori

## Enllaços externs

* PDF Text de la Resolució a UN.org
# Lloro capgroc

El lloro capgroc (Pyrilia pyrilia) és una espècie d'ocell de la família dels psitàcids que habita el bosc i la selva humida del nord-oest de Veneçuela, nord de Colòmbia i zona limítrofa de Panamà.
# Platja del Francàs

La platja del Francàs és la platja urbana situada al Barri Marítim del Francàs, del municipi del Vendrell (Baix Penedès). Limita a l'extrem nord-est amb la platja de Coma-ruga i a l'extrem sud-oest amb la platja de la Costa Daurada del municipi de Roda de Berà. Orientada al sud-sud-est, te una longitud de 1.182 metres i una amplada mitjana de 31 metres, formada per sorra fina i un pendent d'entrada a l'aigua suau. Disposa de punts de vigilància, socorrisme i primers auxilis, accés per a persones amb mobilitat reduïda, dutxes i servei de lloguer de tendals i gandules. A l'extrem nord-est, part de la massa d'aigua està inclosa dins la reserva marina de la Masia Blanca.
La platja està guardonada amb la Bandera Blava, que reconeix internacionalment la qualitat de l'aigua i serveis. L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent.

## Referències

* 1 2 3 «Platja del Francàs». Agència Catalana de l'Aigua.
* ↑ «El Francàs». Agència Catalana de Turisme.
* ↑ «95 platges i 23 ports, guardonats amb la Bandera Blava 2024». Generalitat de Catalunya, 07-05-2024.
# Eleusi

Eleusi (en llatí Elaeusius, en grec antic Ἐλαιούσιος) va ser un metge grec que va viure probablement al segle i aC o una mica abans, segons el cita Sorà, que l'anomena com un dels seguidors d'Asclepíades Bitini. Segons Sorà era un dels metges que considerava que algunes malalties eren pròpies de les dones quan la majoria dels metges sostenien el contrari. Va escriure un llibre sobre malalties cròniques (Χρόνια), del qual Sorà en menciona el llibre tretzè, però no se n'ha conservat res.

## Referències

* ↑ W.A.G., Elaeusius a: William Smith (editor), A Dictionary of Greek and Roman Biography and Mythology Vol. II. Boston: Little, Brown & Comp., 1867, p. 6
# Palau de la Revolució

El Palau de la Revolució és un edifici situat a la plaça de la Revolució de la ciutat de l'Havana que fa les funcions de seu del govern cubà i del Partit Comunista de Cuba.

## Història

L'encàrrec de construir el palau va ser donat pel llavors president Carlos Prío l'any 1943. Va ser dissenyat per l'arquitecte Pérez Benoita l'any 1943 i havia de ser la seu del Tribunal Suprem i de la Fiscalia General, però la construcció no va acabar fins al 1957. Entre 1964 i 1965 es van fer reformes a l'edifici dirigides per l'arquitecte Antonio Quintana per adaptar-lo a l'actual Palau de la Revolució, i Osvaldo Dorticós i Fidel Castro van fer efectiu el trasllat de la seu del govern al palau, que fins aleshores es trobava a l'actual Museu de la Revolució.
L'edifici està dividit en tres àrees: la primera és l'oficina del Consell de Ministres; la segona és la seu del Consell d'Estat i les oficines del president i del vicepresident primer; i l'última són les oficines del Comitè Central del Partit Comunista de Cuba. El lloc més conegut del palau a nivell mundial és el Saló de les Falgueres, anomenat així per la gran quantitat de falgueres presents i on el president de Cuba rep els dirigents internacionals que visiten l'illa.

## Referències

* ↑ «Cena de gala en el Palacio de la Revolución de La Habana», 13-04-2023.
* ↑ «Palacio de la Revolución, Vedado, La Habana, Cuba». atlasobscura, 20-11-2017. [Consulta: 12 maig 2020].
* ↑ «Palacio de la Revolución, Vedado, La Habana, Cuba», 20-11-2017. Arxivat de l'original el 2 April 2019. [Consulta: 17 març 2018].
# San Severino Lucano

San Severino Lucano és un municipi italià, situat a la regió de Basilicata i a la província de Potenza. Ocupa una superfície de 61,16 quilòmetre quadrat i tenia 1,363 habitants a l'1 gener 2023.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 1.529 | 1.518 | 1.363 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Error: hi ha títol o url, però calen tots dos paràmetres.«».
* ↑ Error: Unable to display the reference properly. See the documentation for details.
# WWE Breaking Point

Breaking Point va ser un esdeveniment anual de pagament per visió (PPV) produït per l'empresa de lluita lliure professional World Wrestling Entertainment (WWE). Va tenir lloc el 13 de setembre de 2009 al Bell Centre de Montreal, Quebec. El tema oficial del show va ser Still Unbroken de Lynyrd Skynyrd.
En el event van participar lluitadors de Raw, SmackDown i ECW.
El show va ser incorporat a la programació de PPVs de la WWE l'any 2009, reemplaçant a WWE Unforgiven, però va ser retirat de la programació l'any 2010. Cal destacar que les lluites més importants en aquest espectacle havien de ser guanyades mitjançant algun tipus de rendició.

## Resultats

| | Combats | Estipulacions | Notes |
| Dark Match | Evan Bourne derrotà a Chavo Guerrero | Single Match | Durant la lluita Hornswoggle va distraure a Chavo |
| 1 | The Big Show & Chris Jericho (c) derrotaren a MVP & Mark Henry | Tag Team Match pel Campionat Unficat en Parelles de la WWE | |
| 2 | Kofi Kingston (c) derrotà a The Miz | Single Match pel WWE United States Championship | |
| 3 | Cody Rhodes & Ted Dibiase derrotaren a D-Generation X (Triple H & Shawn Michaels | Submission Count Anywhere Match | Rhodes i Dibiase aplicaren alhora dos claus de submissió a Michaels |
| 4 | Kane derrotà a The Great Khali | Singapore Cane Match | |
| 5 | Christian (c) derrotà a William Regal | Single Match pel ECW Championship | Si Vladimir Kozlov o Ezekiel Jackson intervenien Regal perdria la lluita automàticament |
| 6 | John Cena derrotà a Randy Orton (c) | I Quit Match pel WWE Championship | Si qualsevol persona intervenia per ajudar a Cena o a Orton el beneficiat perdria la lluita |
| 7 | CM Punk (c) derrotà a The Undertaker | Submission Match pel World Heavyweight Championship | L'arbitre va donar la victoria a Punk quan aquest aplicà un Anaconda Vice a Undertaker, però aquest últim no es va rendir. Originalment Undertaker va guanyar amb un Hell's Gate, però Theodore Long va reprendre la lluita ja que aquesta clau de rendició estava prohibida. Aquesta situació emula la Traïció de Montreal. |
| (c) – Referent als campions abans de l'inici dels combats ||||

## Vegeu també

* Esdeveniments de pagament per visió de la WWE
* World Wrestling Entertainment
# Resolució 1634 del Consell de Seguretat de les Nacions Unides

La Resolució 1634 del Consell de Seguretat de les Nacions Unides, adoptada per unanimitat el 28 d'octubre de 2005 després de reafirmar totes les resolucions anteriors del Sàhara Occidental, en particular la Resolució 1495 (2003) Resolució 1541 (2004) i Resolució 1598 (2005) el consell va ampliar el mandat de la Missió de Nacions Unides pel Referèndum al Sàhara Occidental (MINURSO) per dos mesos fins al 30 d'abril de 2006.
La resolució va marcar la 28a extensió del mandat de la MINURSO.

## Resolució
### Observacions

El Consell de Seguretat va reafirmar la necessitat d'una solució duradora i mútua per al problema del Sàhara Occidental, que proporcionaria l'autodeterminació als habitants del territori. Tant el Marroc com el Front Polisario i els estats regionals van ser convidats a cooperar amb les Nacions Unides per posar fi al destí polític i arribar a una solució a la disputa de llarg termini.
El Consell va assenyalar l'alliberament de 404 presoners de guerra marroquins d'acord amb el dret internacional humanitari, mentre que, juntament amb el Marroc, havia de cooperar amb el Comitè Internacional de la Creu Roja per determinar el destí de persones desaparegudes des de l'inici del conflicte. Es va donar la benvinguda a la cita de Peter van Walsum com a Enviat Personal del Secretari General de les Nacions Unides per al Sàhara Occidental.

### Actes

Es va demanar a totes les parts que respectessin els acords militars aconseguits amb la MINURSO. Es va demanar als Estats membres que consideressin contribuir a mesures de foment de la confiança per facilitar un major contacte personal, com ara visites familiars. El mandat del MINURSO va ser ampliat, el secretari general Kofi Annan fou instruït per informar sobre la situació al Sàhara Occidental i l'enviat personal ha de proporcionar informació breu en el termini de tres mesos sobre el progrés fet al territori.

## Vegeu també

* Zona Lliure
* Estatut polític del Sàhara Occidental
* República Àrab Sahrauí Democràtica
* Mur marroquí
* Llista de resolucions del Consell de Seguretat de les Nacions Unides 1601 a la 1700 (2005 – 2006)

## Referències

* ↑ «Security Council extends Western Sahara mission until 30 April 2006». United Nations, 28-10-2005.
* ↑ «UN renews peacekeeping mandate amid pessimism». IRIN, 28-10-2005.

## Enllaços externs

* PDF Text de la Resolució a UN.org
# Lloro capblau

El lloro capblau (Pionus menstruus) és una espècie d'ocell de la família dels psitàcids que habita zones boscoses i algunes terres de conreu d'Amèrica Central i del Sud, des de l'est de Costa Rica i Panamà, cap al sud, per Colòmbia, Veneçuela, Trinitat i Guaiana, cap al sud, per un costat dels Andes fins a l'oest de l'Equador i per l'altre fins a l'est del Perú, nord i est de Bolívia i Brasil amazònic i oriental.
# Platja del Gurugú (Benicarló)

La platja del Gurugú és una platja de còdols i grava, a la part terrestre, i d'arena, a la part marina, del municipi de Benicarló a la comarca del Baix Maestrat (País Valencià).
Paral·lela a la carretera que uneix Benicarló amb Peníscola, limita al nord amb la platja del Morrongo i al sud amb la platja de la Caracola, separades per la rambla d'Alcalà. Té una longitud de 950 m, amb una amplària mitjana de 15 m.
Disposa d'accés per carrer i carretera. Tot i estar l'entorn prou urbanitzat és una platja tranquil·la, amb uns nivells d'ocupació baixos.

## Vegeu també

* Platja del Morrongo
* Platja de la Caracola
* Platges del País Valencià
# Oppa

Oppa va ser un religiós hispanovisigot, bisbe de Tui aproximadament entre els anys 681 i 686.
D'aquest bisbe només se sap que va assistir al XIII Concili de Toledo l'any 683, on va subscriure els decrets emesos en el lloc número 33 de la llista episcopal, una posició que permet suposar que no devia fer gaire que havia substituït al seu predecessor. Tanmateix, res més es coneix, perquè en el XV Concili de Toledo ja apareix esmentat el seu successor, Adelfi.
Enrique Flórez diu que altres autors, com Prudencio de Sandoval, van afirmar que aquest bisbe era el mateix que Oppas, que suposadament va ser titular de la seu de Sevilla. Però Flórez afirma que no és així, perquè en època visigoda no es realitzaven trasllats de bisbes d'una seu a una altra, i que Oppa de Tui segurament va cessar per defunció, perquè en el XV Concili no apareix com a bisbe de Sevilla ni tampoc d'Ilici, una ciutat de la qual es deia que també en va ser titular.

## Referències

* ↑ «Episcopoloxio da Diocese de Tui-Vigo» (en gallec). Diòcesi de Tui-Vigo. Arxivat de l'original el 2015-06-24. [Consulta: 25 juny 2015].
* ↑ Flórez, 1798, p. 32.
* ↑ Flórez, 1798, p. 33.

## Bibliografia

* Flórez, Enrique. España sagrada: theatro geographico-histórico de la Iglesia de España (en castellà). Tom XXII. Madrid: Oficina de la Viuda e Hijo de Marín, 1798.